Sisarukset kilpailevat luonnostaan aina keskenään. He testaavat taitojaan ja ominaisuuksiaan, vertailevat, kuka on nopein, vahvin, kaunein tai komein.
Jotta osaisimme tukea lapsen kehitystä ja kasvua, meidän tulisi tarkastella omia odotuksiamme ja unelmiamme lapsen suhteen. Jokaisella lapsella on omat erityislaatuiset piirteensä ja taitonsa. Vanhempien tehtävä kasvattajina olisi auttaa lasta huomaamaan ne ja kehittymään itselle kiinnostavissa ja mielekkäissä asioissa.
Katso alla olevasta luettelusta, miten tuet lapsen yksilöllistä kasvua.
Anna lapsen loistaa
1. Huomaa lapsen erityispiirteet.
2. Opeta lapsi nauttimaan tekemisestä, ei saavutuksista.
3. Auta häntä oppimaan virheistä.
4. Älä anna sisarusten toimia opettajina, sillä se lisää eriarvoisuutta.
5. Huomaa ja tue lasta siinä, mistä lapsi on itsessään ylpeä.